อาการรู้สึกร้อนๆหนาวเหมือนจะเป็นไข้ แต่ไม่มีน้ำมูก ไม่มีไข้ มีอาการปวดหัวบางครั้งประมาณ 1-2 ครั้งต่อวัน รู้สึกเมื่อยล้าเล็กน้อย ไม่ทราบว่าคืออาการที่เป็นจะเข้าข่ายไข้หวัดใหญ่หรืออย่างอื่นรึป่าวคะ?
สวัสดีค่ะ ไข้หวัดใหญ่เป็นการติดเชื้อไวรัสชนิดหนึ่ง จะต่างกับเชื้อไวรัสชนิดอื่นคือมักรุนแรงกว่า และควรได้รับการรักษาด้วยการรับประทานยาฆ่าเชื้อไวรัสไข้หวัดใหญ่เป็นเวลา 5 วันอาการของไข้หวัดใหญ่มักจะต้องมีไข้สูง เกิน 39 องศา ไอมาก เจ็บคอ ปวดเมื่อยตามเนื้อตัวอย่างรุนแรง อ่อนเพลีย จริงๆแล้วอาการก็ยังแยกกับไข้หวัดธรรมดาได้ยาก จะวินิจฉัยได้ด้วยการเก็บตัวอย่างจากจมูกไปตรวจว่ามีเชื้อไข้หวัดใหญ่อยู่หรือไม่ ตอนนี้ฟังจากอาการเบื้องต้นยังมีความเป็นไปได้หลายโรค เช่นอาจเป็นไข้จากเชื้อไวรัสที่ไม่จำเพาะเจาะจง หรือไข้เลือดออก จึงแนะนำไปพบแพทย์เพื่อตรวจร่างกายเพื่อแยกโรค หากแพทย์สงสัยไข้หวัดใหญ่จะทำการตรวจเพิ่มเติมดังที่กล่าวไปการดูแลตัวเองเบื้องต้น ดื่มน้ำมากๆ พักผ่อน รับประทานยาลดไข้ในกลุ่มยาพาราเซตามอลได้ หลีกเลี่ยงการไปในที่ชุมชนเพราะอาจจะแพร่กระจายเชื้อโรคได้ผ่านการไอจาม